钦定古今图书集成/理学汇编/文学典/第106卷 > 宗臣
## 钦定古今图书集成/理学汇编/文学典/第106卷 > 宗臣

按《明外史李攀龙传》：“‘臣字子相，扬州兴化人。嘉靖二
十九年进士。由刑部主事调考功，谢病归，筑室百花
洲上，读书其中。起故官，移文选，进稽勋员外郎。严嵩
恶之，出为福建参议。倭薄城，臣守西门，纳乡人避难
者万人。或言贼且迫，曰：‘我在，不忧贼也’。与主者共击
退之’。寻迁提学副使，卒官，士民皆哭。”

按《名山藏文苑记》：“宗臣，字子相，扬州兴化人。父周，为
蜀中守臣。秀眉丰下，目光傍射，豪俊自喜。年二十馀
成进士，授刑部主事。吏部尚书李默见臣文，奇之，调
为其属，得考功郎。吏部郎故自相贵，绝不复通他曹
郎。臣为考功，与李攀龙、王世贞辈切劘如故。久之，谢
病归，读书百花洲中。居二载，默复入为尚书，移书趣
臣，臣为强起。”序迁稽勋员外郎。默与相嵩交恶见法，
而杨继盛死，臣尝赙之金，竟出为福建布政参议。至
则闽中有倭难，臣分守西门，开门纳避倭民，登城击
倭。寻迁提学副使，卒于官。臣于诗好建安李白、杜甫，
于文好司马迁、李梦阳，至于横放雄厉，务出意气之
表，高者凌太虚，秀者夺万色。居常持“论，宁瑕而璧，宁
蹶而千里。至其论人亦然。宁为籍，毋为季。年三十六
无子。卒之日，衣冠坐，手书三诗，飘然有御风凌云之
意，掷笔而逝。寄言其父死，葬我金陵。是时周方为南
比部，殡臣金陵久之。周曰：‘金陵远家，谁能及岁时，以
一盂粥浇墓也’。乃葬之百花洲，其故所读书处。”
按《扬州府志》：“宗臣字子相，兴化人。童年就试，令奇其
文，读书日以寸计。举嘉靖庚戌进士，授刑部主事，调
吏部考功司主事，上疏乞养病归，起补稽勋员外郎。
会杨继盛论劾严嵩以冤死，臣率同舍郎解袍覆其
尸，为文哭之。嵩惭恨，出臣福建参议。戊午夏，倭犯福
州，城中戒严，抚臣阮鹗被逮，三司共议城守，令臣监
西门。西门”者，芋原、洪塘、南台所取道也。先是，有司悉
部勒诸父老子弟守陴。臣至，悉罢其老弱疾病者，简
壮丁严守。会报寇至，六门咸闭，城外数万人呼求入
城。臣开西门坐，诘而入之。复檄召城外百里所蓄薪
谷，悉徙之城中。不徙者纵火焚之，壮夫不肩薪谷者
不得入。于是城中薪谷日以万计。时有议毁城上屋，
以便击贼，臣力止不毁。寇攻西门，臣多制火药中之，
相戒不敢犯西门。未几，贼寇兴化，其先寇镇东者尚
屯海上，适臣所部兵二千人自他郡入援，合抚臣兵
数千要击之，斩获殆尽，沈贼船数十于海中。是岁八
月，泰宁报粤寇急，臣即檄延卲请郡县兵夹剿，而身
与数骑驰赴之；四面设伏，遏其“冲突。贼由归化走粤；
臣督数百骑径趋白莲；贼逼永安，又蹴之永安；擒斩
数十人，追至百里外。”是役也，犯霜露、冒戈戟，筭无遗
策，为巡抚所倚重。属乡试文武士主提调，所撰《海防》
二、三策，悉合机宜，为海内传诵。己未，升按察司副使，
提督闽学。以劳瘁得疾，庚申，卒于官。臣才高气雄，为
郎时，与济南李攀龙、太仓王世贞、长兴徐中行、南海
梁有誉、武昌吴国伦、临清谢榛称“中原七子”，相为标
异；人竞慕之，而亦有忌者。臣无子。有《诗文集》十五卷。